‘આપને માટે જે કવીઝ છે એ ટી.ઍમનો જવાબ હું છેલ્લે આપીશ. ટેબલ પર આ ફોટો છે તે મારા બચપણનો ફોટો છે. મેં જેની પીઠ પર હાથ મૂક્યો છે એ અમારો પાળેલો કૂતરો ટાઈગર. આલ્શેશિયન કૂતરો…. વાઘ જોઈ લ્યો…! એ ઝાંપામાં ઊભો હોય તો કોઈ પેસવાની હિમ્મત ન કરે. પણ… એ આડો પડ્યો હોય તો અમે બંને ભાઈ એનું ઓશીકું બનાવી સૂઈ જઈએ. એ અમારી સામે જોઈ વારે વારે આંખો પટપટાવે. એની મખમલ જેવી રૂંવાટી પર અમે પ્રેમથી હાથ ફેરવ્યા કરીએ. એને પણ એ ગમે.